Tunisiya ta hana jiragen Libiya shiga kasarta | Labarai | DW | 24.03.2015
Tunisiya ta hana jiragen Libiya shiga kasarta
Sakamakon fargabar da take yi kan yaduwar rikicin Libiya zuwa kasarta, Tunisiya ta dakatarda jiragen Libiya daga shiga kasar nata.
Shugaba Beji Caid Essebsi
Tunisiya ta sake rufe hanyoyin sufurinta na sama da Libiya, kwanaki kadan bayan da ta amince jiragen Libiyan da suka shafe watanni shidda a kasar su koma Tripoli. Wannan matakin ya zo ne sakamakon harin da aka kai gidan tarihin Tunis, wanda ya kai ga hallakar 'yan yawon bude ido 20. Majiyoyin tsaro sun bayyanawa kamfanin dillancin labaran Reuters cewa biyu daga cikin 'yan bindigan sun sami horo ne a wani sansanin horaswar IS da ke Libiya.
Tunisiya na fargabar kada tashe-tashen hankulan da suka addabi Libiya su shafeta musamman ganin yadda har yanzu, bangarori biyu ke kokuwar rike madafun ikon kasar ko bayan shekaru hudu da mutuwar Mu'ammar Gaddafi.
Wannan mataki zai kuntatawa 'yan Libiya da dama wadanda sukan tsere zuwa Tunisiya domin kauracewa matsalar tsaron kasarsu
Muhimman kalmomi Libiya, Tunisiya
Permalink https://p.dw.com/p/1EwIx
Libiya: Fatan samar da zaman lafiya 26.07.2017
"Bajimta ta tarihi" wannan dai shi ne kalaman da shugaban Faransa Macron ya yi amfani da su wajen baiyana namijin kokari da shugabannin bangarori biyu na Libiya suka yi a tattaunawarsu a Paris.
Jadawalin Mo Ibrahim ya hangi nasara a Afirka 29.10.2018
Duk da irin nasarorin akwai matsala musamman ta fannin ilmi. Mauritius ta kasance kan gaba wajen bunkasa a fannin na ilmi yayin da kasar Somaliya ke matsayi na karshe a nahiyar.